ସମାଜ ପୋର୍ଟାଲ ଡେସ୍କଃ ରାଜସ୍ଥାନର ଚାରିଟି ଜିଲ୍ଲାର ଲୋକମାନେ କରୋନା ବ୍ୟାପିବା ଭୟରେ ବାଦୁଡ଼ିଗୁଡିଙ୍କୁ ହତ୍ୟା କରୁଥିବା ନଜରକୁ ଆସିଛନ୍ତି। ପ୍ରାୟ ୧୫୦ରୁ ଅଧିକ ବାଦୁଡ଼ିଙ୍କୁ ସେମାନେ ହତ୍ୟା କରିଛନ୍ତି ଯାହା ସେମାନଙ୍କର ପ୍ରଜନନ ଋତୁକୁ ପ୍ରଭାବିତ କରିଛି ଏବଂ କୃଷି ଏବଂ ପରିବେଶ ସନ୍ତୁଳନରେ ଉପଯୋଗୀ ଭୂମିକା ଗ୍ରହଣ କରିଥିବା ବାଦୁଡ଼ିଙ୍କ ବଂଶ ବୃଦ୍ଧି କ୍ଷେତ୍ରରେ ଆଶଙ୍କା ସୃଷ୍ଟି ହୋଇଛି।
ପୂର୍ବରୁ ବାଦୁଡ଼ିଙ୍କ ମାଧ୍ୟମରେ କରୋନା ଭୁତାଣୁ ବ୍ୟାପିଥିବା ତଷାକୁ ବିଶ୍ୱାସ କରି ସ୍ଥାନୀୟ ଗ୍ରାମବାସୀ ଜଙ୍ଗଲ କର୍ମଚାରୀଙ୍କ ସହାୟତାରେ ଗତ ଦୁଇ ଦିନ ମଧ୍ୟରେ ବିଭିନ୍ନ ପୁରୁଣା କୋଠା ଓ ଅନ୍ୟାନ୍ୟ ସ୍ଥାନରେ ଥିବା ବାଦୁଡ଼ିଗୁଡ଼ିକୁ ମାରି ଦେଇଛନ୍ତି। ଚୁରୁ ଜିଲ୍ଲାର ସାଦୁଲପୁରରେ ୪୫ଟି ଏବଂ ଝୁନଝୁନ ଜିଲ୍ଲାର ଲୋହରଗଲ ଅଞ୍ଚଳରେ ୧୫୦ରୁ ଅଧିକ ବଡୁଙ୍କ ମୃତ୍ୟୁ ହୋଇଥିବା ସୂଚନା ମିଳିଛି। ତେବେ ଭାରତରେ ଦେଖାଯାଉଥିବା ଦୁଇ ପ୍ରକାରର ବାଦୁଡ଼ି କରୋନା ଭୁତାଣୁ ବାହକ ନୁହନ୍ତି ବୋଲି ବିଶେଷଜ୍ଞ କହିଛନ୍ତି।
